
转讜住驻讜转




	讛专讜讗讛 讞讘讬专讜 讗讞专 砖诇砖讬诐 讬讜诐 讗讜诪专 砖讛讞讬讬谞讜. 讗讜诪专 专''讬 讚讜拽讗 讞讘讬专讜 讛讞讘讬讘 注诇讬讜 讗讘诇 讘注谞讬谉 讗讞专 诇讗: 讜讬诇讜谉 讛讜讗 讚诪拽专注 讜诪讞讝讬 谞讛讜专讗 讘专拽讬注. 诇驻讬 讛注谞讬谉 诪砖诪注 讚讘讗 专讘 讛讜谞讗 诇转专抓 讚诇讗 注讘专 讻住诇讗 讜诇讗 拽讗讬 讗诪转谞讬转讬谉 诇驻专讜砖讬 诪讗讬 讝讬拽讬谉 讚讛讗 专讘 讗砖讬 讚讘转专讬讛. 拽讗讬 讗砖谞讜讬讗 讚诇讗 注讘专 讻住诇讗 讜讚诇讗 讻驻讬专讜砖 专砖''讬:




专讘 谞住讬诐 讙讗讜谉

讛专讜讗讛 讗转 讛讻讜砖讬 讜讗转 讛讙讬讞讜专 讜讗转 讛诇讜讜拽谉 讜讻讜'. 砖谞讬谞讜 讘诪住' 讘讻讜专讜转 讘驻' 诪讜诪讬谉 讗诇讜 (讘讻讜专讜转 讚祝 诪讛) 讛讻讜砖讬 讜讛讙讬讞讜专 讜讛诇讜讜拽谉 讜讛讻讬驻讞 讜讛谞谞住 讻讜' 驻住讜诇讬谉 讘讗讚诐 讻砖专讬谉 讘讘讛诪讛 讜驻专讬砖谞讗 讘讙诪' 讻讜砖讬 讗讜讻诪讗 讙讬讞讜专 住讜诪拽讗 诇讜讜拽谉 讞讬讜专讗 讻讬驻讞 讙讬讘讞 [砖诐 讛讙讬' 讙讘讜讛] 讜讻讚讗诪专 专讘 驻驻讗 讗专讬讻讗 砖诪讜讟讗 住谞讬讗 谞谞住 讬讚讜注 讛讜讗 讘诇砖讜谉 讞讻诪讬诐 砖讛讜讗 讛拽爪讜专 讘拽讜诪讛:






专讬讟讘"讗

讛专讜讗讛 讗转 讞讘专讜 诇讗讞专 诇' 讬讜诐 诪讘专讱 砖讛讞讬讬谞讜 诇讗讞专 讬"讘 讞讜讚砖 诪讘专讱 讘专讜讱 诪讞讬讛 诪转讬诐. 讜讚讜拽讗 讞讘专讜 讛讞讘讬讘 诇讜 讜谞讛谞讛 诪诪谞讜. 讗住讬拽谞讗 讚注诇 讻诇 讚讘专 诇拽讜转 讜砖讬谞讜讬 讗诐 讛讜讗 诪诪注讬 讗诪讜 讗讜诪专 讘专讜讱 诪砖谞讛 讛讘专讬讜转 讜讗诐 诇拽讛 讗讞"讻 讗讜诪专 讚讬讬谉 讛讗诪转, 讜讻转讘 讛专讗讘"讚 讝"诇 谞"诇 讻诇 讝讛 注诇 讗讚诐 砖讛讜讗 诪爪讟注专 注诇讬讜 讚讜诪讬讗 讚专讜讗讛 讘专讬讜转 讟讜讘讜转 砖讬砖 讘讛谉 讛谞讗讛 诇专讜讗讛 讗讘诇 讘注谞讬谉 讗讞专 讗讬谞讜 诪讘专讱, 讜讻转讘 砖讗讬谞讜 诪讘专讱 注诇 讛讬驻讬诐 讜注诇 讛诪讻讜注专讬诐 讗诇讗 驻注诐 专讗砖讜谞讛 讜讚讜拽讗 砖诇讗 专讗讛 谞讗讬诐 诪讛诐: 



注诇 讛专注诪讬诐 讜注诇 讛专讜讞讜转 讜注诇 讛讘专拽讬诐 讜讻讜' 讗讜诪专 讘专讜讱 砖讻讞讜 讜讙讘讜专转讜 诪诇讗 注讜诇诐. 讗讬转诪专 讘讬专讜砖诇诪讬 讗诐 讘讟讜专讚讬诐 讚讬讜 讘驻注诐 讗讞转 讗诐 讘诪驻住讬拽讬谉 诪讘专讱 注诇 讻诇 驻注诐 讜驻注诐 讜讙诪专 诇讛 诪讞谞讜转讜 砖诇 讘砖诐. 讜讗"转 讜讛讗 讘专讜讗讛 讗转 讛讬诐 讛讙讚讜诇 讘注讬谞谉 讛驻住拽 诇' 讬讜诐, 讛转诐 讛讜讗 砖专讜讗讛 驻注诐 专讗砖讜谞讛 讛讜讗 砖专讜讗讛 注讻砖讜 讗讘诇 讛讻讗 讚讘专 诪讞讜讚砖 讛讜讗 讜讻诇 讗讞讚 讘驻谞讬 注爪诪讜. 讜讗"转 讜讛讗 讞谞讜转讜 砖诇 讘砖诐 讛讜讗 讛讜讗 砖诪专讬讞 驻注诐 专讗砖讜谞讛 讜讞讜讝专 讜诪讘专讱 讛转诐 注诇 讛谞讗转讜 砖讛讬讗 注讻砖讜 诪转讞讚砖转 讛讜讗 诪讘专讱 讜讟讜专讚讬谉 讛讬讬谞讜 砖诇讗 谞转驻讝专讜 讛注讘讬诐 诪驻住讬拽讬谉 砖谞转驻讝专讜 讛注讘讬诐 讘讬谞转讬诐 (讘转讜住驻讜转) [讘专讗"砖 注讬讬"砖]:





讛诪讗讬专讬

讛专讜讗讛 讗转 讞讘专讜 诇讗讞专 诇' 讬讜诐 讗讜诪专 砖讛讞讬讬谞讜, 诇讗讞专 讬"讘 讞讜讚砖 讗讜诪专 讘专讜讱 诪讞讬讛 讛诪转讬诐 砖讻讘专 谞砖转讻讞 诪诇讘讜 讻诪转, 讜讙讚讜诇讬 讛诪驻专砖讬诐 讻转讘讜讛 讚讜拽讗 砖讞讘专讜 讝讛 讞讘讬讘 注诇讬讜 讜讛讜讗 谞讛谞讛 讘专讗讬讬转讜:



讛专讜讗讛 讘转讬 讻谞住讬讜转 砖诇 讬砖专讗诇 讘讬讬砖讜讘谉 讗讜诪专 讘专讜讱 诪爪讬讘 讙讘讜诇 讗诇诪谞讛, 讘讞讜专讘转谉 讗讜诪专 讘专讜讱 讚讬讬谉 讛讗诪转, 讘转讬 注讜讘讚讬 讛讗诇讬诇讬诐 讜砖讗专 讘注诇讬 讛讗诪讜谞讜转 讛拽讚讜诪讜转 砖诇讗 讛讬讜 讙讚讜专讜转 讘讚专讻讬 讛讚转讜转 讜讛诐 讛谞讝讻专讬诐 讘转诇诪讜讚 转诪讬讚 讘诇砖讜谉 讗讜诪讜转 讛注讜诇诐 讻诇 砖专讗讛 讗讜转诐 讘讬讬砖讜讘 讜讘砖诇讜讛 讗讜诪专 讘讬转 讙讗讬诐 讬住讞 讛' 讘讞讜专讘谞谉 讗讜诪专 讗诇 谞拽诪讜转 讛':



讻诇 砖专讜讗讛 讘讝诪谉 讛讝讛 讘转讬 讛爪讚讬拽讬诐 讘讞讜专讘谞谉 讗注"驻 砖诇讗 谞转拽谞讛 讘专讻讛 注诇 讝讛 专讗讜讬 诇讛讬讜转 讗讚诐 谞专注讚 讜诪砖转讜诪诐 注诇 讻讱 讜诪"诪 讗讬谉 专讗讜讬 诇讜 诇讛专讘讜转 讘爪注专 讜专讗讜讬 诇讜 诇讛注诇讜转 注诇 诇讘 砖讗祝 讘讬转 讛诪拽讚砖 讞专讘 讜讚讬讜 诇注讘讚 砖讛讜讗 讻专讘讜:



讛专讜讗讛 拽讘专讬 讬砖专讗诇 讗讜诪专 讘专讜讱 讗砖专 讬爪专 讗转讻诐 讘讚讬谉 讜讻诇讻诇 讗转讻诐 讘讚讬谉 讜讛诪讬转 讗转讻诐 讘讚讬谉 讜注转讬讚 诇讛讞讬讜转讻诐 讘专讞诪讬诐 讘讗"讬 诪讞讬讛 讛诪转讬诐, 讜讗祝 讚讘专 讝讛 讚讜拽讗 诪诇' 诇诇' 讜诪"诪 讗诐 谞转讞讚砖讜 讘讜 诪转讬诐 讬砖 讗讜诪专讬诐 砖讗祝 讘转讜讱 诇' 讻谉, 专讗讛 拽讘专讬 讗讜诪讜转 讛注讜诇诐 专"诇 砖诇 注讜讘讚讬 讛讗诇讬诇讬诐 注诇 讛讚专讱 砖讛讝讻专谞讜 讗讜诪专 讘讜砖讛 讗诪讻诐 讜讻讜':



讛专讜讗讛 讗转 讛讻讜砖讬 讜讛讜讗 讛砖讞讜专 讘讬讜转专, 讜讗转 讛诇讜讜拽谉 讜讛讜讗 讛诇讘谉 讘讬讜转专, 讜讗转 讛讙讬讞讜专 讜讛讜讗 讗讚诪讬诪讜转 讛爪讛讜讘, 讜讗转 讛谞谞住 讜讛讜讗 讛拽讟谉 讘讬讜转专, 讜讗转 讛讚讜专谞讬拽讜住 讜讛讜讗 讘注诇 砖讜诪讜转, 讜讛驻转讬专讗砖 讜讛讜讗 诪注讜专讘讘 讛砖注专讜转, 讗讜诪专 注诇 讻诇谉 讘专讜讱 诪砖谞讛 讛讘专讬讜转, 专讗讛 讞讙专 讜住讜诪讗 讜拽讟注 讜诪讜讻讛 砖讞讬谉 讜讘讛拽谉 讗讜诪专 讘专讜讱 讚讬讬谉 讛讗诪转, 讻转讘讜 讙讚讜诇讬 讛诪驻专砖讬诐 砖诇讗 谞讗诪专 讻谉 讗诇讗 驻注诐 专讗砖讜谞讛 砖讛讜讗 专讜讗讛讜, 讜诇讬 谞专讗讛 讻诇 砖专讜讗讛讜 诇驻专拽讬诐 讜讻谉 讻转讘讜 砖诇讗 谞讗诪专 讻谉 讗诇讗 注诇 讗讚诐 砖讝讛 讛专讜讗讛 诪爪讟注专 注诇 砖谞讜讬讜 讚讜诪讬讗 讚专讜讗讛 讘专讬讜转 讟讜讘讜转 砖讛讜讗 谞讛谞讛 注诇 专讗讬讬转诐 讜讗讬谉 讛讚讘专讬诐 谞专讗讬诐 诇讬 砖专讗讬讬转 讛讚讘专讬诐 讛诪讞讚砖讬诐 讗祝 讘诇讗 讛谞讗讛 讜讗祝 讘诇讗 爪注专 专讗讜讬 诇讘专讱 注诇讬讛诐:



讛专讜讗讛 驻讬诇 拽讜祝 拽讬驻讜祝 讛讜讗讬诇 讜讚讜诪讬诐 诇讗讚诐 讘诪拽爪转 讚讘专讬诐 诪讘专讱 注诇讬讛诐 讘专讜讱 诪砖谞讛 讛讘专讬讜转:



讛专讜讗讛 讗讬诇谞讜转 讟讜讘讜转 讜讘专讬讜转 讟讜讘讜转, 讗讜诪专 讘专讜讱 砖讻讻讛 诇讜 讘注讜诇诪讜, 讜谞专讗讛 诇讬 讚讜拽讗 讘诪拽讜诐 砖讗讬谉 讛讗讬诇谞讜转 讗讜 讛讘专讬讜转 诪爪讜讬讜转 砖讬砖 砖诐 拽爪转 讞讚讜砖:



讛诪砖谞讛 讛砖诇讬砖讬转 注诇 讛讝讬拽讬谉 讜驻专砖讜 讘讙诪' 讻讜讻讘讗 讚砖讘讬讟 讜注讜讚 驻专砖讜 讘讜 讜讜讬诇讜谉 讛讜讗 讚诪拽专注 讜讻讜', 讻诇讜诪专 专讗讬讬转 讗讜专 讙讚讜诇 砖谞专讗讛 讻讗诇讜 砖讟讞 讛专拽讬注 谞拽专注 讜讛讗讜专 谞专讗讛 讜讛讜讗 讛转诇讛讘讜转 讛讗讜讬专:





转讜住驻讜转 专讗"砖

讛专讜讗讛 讞讘专讜 诇讗讞专 砖诇砖讬诐 讬讜诐 讗讜诪专 砖讛讞讬讬谞讜. 谞专讗' 讚讛讬讬谞讜 讞讘专讜 讚讞讘讬讘 注诇讬讜 讜砖诪讞 讘专讗讬讬转讜 讗讘诇 讘注谞讬谉 讗讞专 诇讗:



讜讬诇讜谉 讛讜讗 讚诪讬拽专注 讜诪讞讝讬 谞讛讜专讗 讚专拽讬注讗. 谞专讗讛 讚专讘 [讛讜谞讗] 讘讗 诇驻专砖 讚诇讗 注讘专 讻住诇讗 讜诇讗 拽讗讬 讗诪转谞讬转讬谉 诇驻专讜砖讬 诪讛讜 讝讬拽讬谉 讚讛讗 专讘 讗砖讬 讘转专 讛讻讬 拽讗讬 讗砖讬谞讜讬讬讗 讚诇讗 注讘专 讻住诇讗:





诪讛专砖"讗 - 讞讬讚讜砖讬 讗讙讚讜转

注"讘 讘专讜讱  诪爪讬讘 讻讜'. 驻讬专砖"讬 讻讙讜谉 讘讬砖讜讘 讘讬转 砖谞讬 注讻"诇. 讚拽讚拽 诇驻专砖 讻谉 讛讻讗 诪砖讜诐 讚讘讞讜专讘谉 讘讬转 专讗砖讜谉 谞诪砖诇讜 讬砖专讗诇 诇讗诇诪谞讛 讻诪"砖 讛讬转讛 讻讗诇诪谞讛 讜讻砖谞讙讗诇讜 讘讘谞讬谉 讘讬转 砖谞讬 诪拽专讬 诪爪讬讘 讙讘讜诇 讗诇诪谞讛 讚讛讬讬谞讜 讘谞讬谉 讘讛诪"拽 讜诇讗驻讜拽讬 讘讙诇讜转 讛砖转讗 讗讬谉 讝讛 诪拽专讬 讘转讬 讬砖专讗诇 讘讬砖讜讘谉 讻讬讜谉 讚讘讛诪"拽 讞专讘 诇讗 砖讬讬讱 讘讬讛 诪爪讬讘 讙讘讜诇 讗诇诪谞讛 讗讘诇 讘讬转 讙讗讬诐 讜讚讗讬 讚砖讬讬讱 讛砖转讗 讜拽"诇: 


讗谞讞讛  砖讜讘专转 讞爪讬 讙讜驻讜 讜讻讜'. 诪驻讜专砖 讘诪住讻转 讻转讜讘讜转 驻"讛 注"砖: 


注诇  讘转讬讛谉 砖诇 爪讚讬拽讬诐 讻讜' 讙讚讜诇讬诐 讜讟讜讘讬诐 讜讙讜' 诪砖诪注 诇讬讛 砖诇 讙讚讜诇讬诐 讜砖诇 讟讜讘讬诐 讚讛讬讬谞讜 砖诇 爪讚讬拽讬诐 讚讗讬 讙讚讜诇讬诐 讜讟讜讘讬诐 诪诪砖 诇讗 讗爪讟专讬讱 讚讛"诇 讘讻诇诇 讘转讬诐 专讘讬诐 讜讙讜' 讜拽"诇: 


讛讘讜讟讞讬诐  讘讛' 讻讛专 讜讙讜'. 诪讛 讛专 爪讬讜谉 讻讜' 讚诇驻讬 驻砖讜讟讜 诇讗 讬转讻谉 砖转诇讛 讛注讬拽专 讘讟驻诇 砖讬讛讬讛 讛讘讟讞讜谉 诇讬砖专讗诇 讘讛' 讻讘讟讞讜谉 砖诇讛诐 讘讛专 爪讬讜谉 讜注"讻 讚专砖讜 讻讗诇讜 讻转讬讘 讚讘讬转 讛讘讜讟讞讬诐 讘讛' 砖讛讜讗 讞专讘 讘讙诇讜转 讬讛讬讛 注转讬讚 诇讞讝讜专 讻诪讜 讛专 爪讬讜谉 砖讜讚讗讬 注转讬讚 诇讞讝讜专 讻驻讬 讛谞讘讬讗讬诐 讜拽"诇: 


讗"诇  讚讬讜 诇注讘讚 讻讜'. 讚诪注讬拽专讗 砖讛讘讬讗 诇讜 诪讬讜诐 砖讞专讘 讘讛诪"拽 谞讙讝专讛 讻讜' 诇讗 谞转讻讜讬谉 诇讗讜转讜讘讬 讚注转讬讛 讘讻讱 讗诇讗 讘讛讗 讚诪住讬拽 讚讻诪讜 砖谞讙讝专 注诇讬讛谉 讘讞讜专讘谞谉 诪讬讜诐 砖讞专讘 讘讛诪"拽 讻讱 注转讬讚讬谉 诇讞讝讜专 诇讬砖讜讘谉 讘讘谞讬谉 讘讛诪"拽 讜讘讛讻讬 诇讗 诪讬讬转讘讗 讚注转讬讛 讻讬讜谉 讚讛砖转讗 诪讬讛转 讘转讬诐 砖诇 爪讚讬拽讬诐 讞专讘讬谉 讜诇讝讛 讗诪专 讚讬讜 诇注讘讚 讻讜' 讜讗讬谉 诇讱 诇讛爪讟注专 注诇讬讛谉 讘讬讜转专 诪注诇 讞讜专讘谉 讘讛诪"拽 讜讗讘讬诇讜转 讬砖谞讛 讛讬讗 讜讚讜"拽: 


讘专讜讱  讗砖专 讬爪专 讗转讻诐 讘讚讬谉 讻讜'. 诇讙讘讬 讬爪讬专讛 讻转讬讘 讜讬讬爪专 讛' 讗诇讛讬诐 讗转 讛讗讚诐 讜讙讜' 砖爪专祝 讛拽讘"讛 诪讚转 讛讚讬谉 注诐 诪讚转 讛专讞诪讬诐 讜讻谉 讝谉 讗转讻诐 讘讚讬谉 讻讜' 诪爪讬谞讜 砖讛讜讗 讙"讻 讞住讚 讻诪"砖 谞讜转谉 诇讞诐 诇讻诇 讘砖专 讻诇"讞 讜诇讗 谞拽讟 讘讻讜诇诐 讗诇讗 讚讬谉 诪砖讜诐 讜讗住祝 讗转讻诐 讘讚讬谉 讜爪"诇 讙讘讬 讝谉 讜讻诇讻诇 砖讛讜讗 讘讚讬谉 讛讬讬谞讜 讛专讜讜讞转 诪讝讜谞讜转 讻诪"砖 讻诇 诪讝讜谞讜转讬讜 砖诇 讗讚诐 拽爪讜讘讬诐 诪专"讛 讚讛讬讬谞讜 讗诐 讘专讬讜讞 讗诐 讘爪诪爪讜诐 讜拽"诇: 


诇讗讞专  砖谞讬诐 注砖专 讞讚砖 讻讜'. 诇驻讬 砖讘讻诇 砖谞讛 讛讗讚诐 谞讬讚讜谉 讘专讗砖 讛砖谞讛 讜讬讜诐 讛讻驻讜专讬诐 讗诐 诇诪讜转 讗诐 诇讛讬讜转 讞讬 讜讗诐 专讜讗讛讜 讗讞专 专"讛 讜讬讛"讻 讝讛 讜讗讞专 讻讱 讗讬谉 专讜讗讛 讗讜转讜 注讚 讗讞专 专"讛 讜讬讛"讻 讛讘讗 讛专讬 注讘专 注诇讬讜 讚讬谉 讗诐 诇诪讜转 讗诐 诇讗讜 讜注"讻 讗讜诪专 讘专讜讱 诪讞讬讛 诪转讬诐 砖谞讬爪讜诇 诪讚讬谉 诪讬转讛 讘专"讛 讜讬讜讛"讻 讜讛砖转讗 谞讬讞讗 讚诪讬讬转讬 注诇讛 讛讻讗 诪讬诇转讬讛 讚专讘 讚诪讬讬专讬 谞诪讬 讘讚讜讚 砖讛讬讛 讞讬 讜讗诪专 砖讗讞专 砖注讘专 注诇讬讜 砖谞讛 讛讜讗 谞砖讻讞 讻诪转 讜爪专讬讱 诇讘专讱 注诇讬讜 讘专讜讱 诪讞讬讛 诪转讬诐 讜诪讚诪讛 诇讬讛 诇讻诇讬 讗讜讘讚 讻驻讬专砖"讬 讚讘注讘专 诇讜 砖谞讛 讛讜讗 讗讘讜讚 诇讙诪专讬 讜讗"爪 诇讛讻专讬讝 讜诪"诪 讗诐 讘注诇 讗讘讬讚讛 诪爪讗讛 讗讞"讻 讛专讬 诪讞讝讬专 诇讜 讛"谞 讘讗讚诐 讘注讘专 诇讜 砖谞讛 讜讗讬谉 专讜讗讛讜 讛专讬 讛讜讗 讻讗讘讜讚 讜诪转 讜讗诐 谞诪爪讗 讞讬讬讘 诇讘专讱 注诇讬讜 讘专讜讱 诪讞讬讛 诪转讬诐 砖讝讬讻讛讜 诇讞讬讬诐 讘讚讬谉 专"讛 讜讬讜讛"讻 讜讚讜"拽: 


讜讬诇讜谉  讛讜讗 讚诪拽专注 讻讜'. 讜讛讜讗 讗' 诪讝' 专拽讬注讬诐 讻讚讗诪专讬谞谉 驻专拽 讗讬谉 讚讜专砖讬谉 (讞讙讬讙讛 讬讘:) 讝' 专拽讬注讬诐 讛诐 讜讗诇讜 讛谉 讜讬诇讜谉 专拽讬注 砖讞拽讬诐 讻讜' 讜讬诇讜谉 讗讬谞讜 诪砖诪砖 讻诇讜诐 讻讜' 专拽讬注 砖讘讜 讞诪讛 讜诇讘谞讛 讻讜讻讘讬诐 讻讜' 讜讝"砖 讛讻讗 讻讚诪拽专注 讜讬诇讜谉 砖讛讜讗 讛转讞转讜谉 诪转讞讝讬 讛专拽讬注 砖讛讜讗 诇诪注诇讛 诪诪谞讜 讜诪讞讝讬 谞讛讜专讗 讘专拽讬注 诪讞诪讛 讜诇讘谞讛 讜讻讜讻讘讬诐 讛拽讘讜注讬诐 讘讜 讜讚讜"拽: 


讗讬  诇讗讜 注讜拽爪讗 讚注拽专讘讗 讻讜'. 注拽专讘 讛讜讗 诪爪讜谞谉 讛专讘讛 讻讚讗诪专讬谞谉 驻专拽 讗讬谉 诪注诪讬讚讬谉 (注讘讜讚讛 讝专讛 讻讞:) 讞诪讬诪讗 诇注拽专讘讗 讜拽专讬专讗 诇讝讬讘讜专讗 讜讞诇讜驻讗 住讻谞转讗 讜诇讝讛 讗诪专 讚谞讛专 讚讬谞讜专 砖讻讜诇讜 讗砖 诪转砖转 讻讞讜 讗讱 诪讛 砖驻讬专砖"讬 讘砖诪注转讬谉 讚注拽专讘 讛讬讬谞讜 讻讬诪讛 讜诪诪讝诇 讟诇讛 讛讜讗 注讻"诇 讬砖 讘讝讛 诪拽讜诐 注讬讜谉 讚讜讚讗讬 讻讬诪讛 诪砖诪注 砖讛讜讗 诪诪讝诇 讟诇讛 讻讚诪讜讻讞 诇拽诪谉 讚注砖 砖讛讜讗 讝谞讘 讟诇讛 讗讝诇 讘转专 讻讬诪讛 讜讻讚诪讜讻讞 讛讛讬讗 讚驻' 讛诪拽讘诇 (讘讘讗 诪爪讬注讗 拽讜:) 讚讗诪专讬' 讛转诐 讚拽讬讬诪讗 讻讬诪讛 讗专讬砖讬讬讛讜 讜讻诪"砖 专砖"讬 讜讛转讜住驻讜转 驻"拽 讚专"讛 注"砖 讗讱 诪诪讗讬 讚诪砖诪注 诪讚讘专讬讜 讚注拽专讘 讛讬讬谞讜 诪诪讝诇 讟诇讛 讜讗讬谞讜 诪讝诇 诪讬讜讞讚 讘讬"讘 诪讝诇讜转 讜讘讻讜诇讬 转诇诪讜讚讗 诪砖诪注 讚注拽专讘 讛讜讗 诪讝诇 诪讬讜讞讚 诇讞讜讚砖 讞砖讜讜谉 讻驻讬 住讚专 讛诪讝诇讜转 讟砖"转 住讗"讘 诪注"拽 讙讚"讚 讜诇讜诇讬 驻讬专砖"讬 讛讬讛 谞专讗讛 讚讜讚讗讬 注拽专讘 讛讜讗 诪讝诇 诪讬讜讞讚 诇讞讜讚砖 讞砖讜讜谉 讜诇讗讜 讛讬讬谞讜 讻讬诪讛 砖讛讜讗 诪讻讜讻讘讬 讟诇讛 讜诇讗 诪讬讬转讬 诇讬讛 讛讻讗 讗诇讗 诪砖讜诐 讚谞拽讟 拽专讬专讜转讗 讚讻讬诪讛 诪讬讬转讬 谞诪讬 拽专讬专讜转讗 讚注拽专讘讗 讜讚拽讗诪专 讛讬讬谞讜 讚拽讗诪专 专讞诪谞讗 诇讗讬讜讘 讻讜' 拽讗讬 讗讚诇注讬诇 诪讬谞讬讛 讗爪讬谞讛 讚讻讬诪讛 讜诇讗 讗拽专讬专讜转讬讛 讚注拽专讘讗. 讜注讜讚 谞专讗讛 讻驻讬 讛讙讬专住讜转 讘驻"拽 讚专"讛 讬砖 诇驻专砖 讚讻讬诪讛 谞诪讬 诇讗讜 诪诪讝诇 讟诇讛 讛讜讗 讗诇讗 诪诪讝诇 注拽专讘 讛诪讬讜讞讚 诇讞讜讚砖 讞砖讜讜谉 讜注"讻 砖谞讬讛诐 诪爪讜谞谞讬诐 砖注诇讬讬转诐 讘讞砖讜讜谉 砖讛讜讗 转讞诇转 讬诪讬 讛拽讜专 讜诇讗 拽讗诪专 讚讝谞讘 讟诇讛 讛讜讗 讗诇讗 讘注砖 讜砖诐 讬驻讜专砖 讜讗讬谉 诇讛讗专讬讱 讻讗谉 讜讚讜"拽: 


诪讗讬  讻讬诪讛 讻讜'. 诪砖讜诐 讚砖诐 讻住讬诇 诪爪讬谞讜 诪驻讜专砖 诪诇砖讜谉 诪讝诇 讻诪讜 讻讜讻讘讬 讛砖诪讬诐 讜讻住讬诇讬讛诐 讗讘诇 讘砖诐 讻讬诪讛 诇讗 讬讚注谞讜 注"砖 诪讛 讜拽讗诪专 注"砖 讻诪讗讛 讻讜讻讘讬 讚讛讬讬谞讜 谞讜讟专讬拽讜谉 讻讬 诪讗讛 讻诪"砖 讘诪拽讜诐 讗讞专 讗诇 转拽专讗 诪讛 讗诇讗 诪讗讛 讜拽讗诪专 讗"诇 讚诪讻谞驻讬 讜讛讬讬谞讜 讛转拽砖专 诪注讚谞讜转 讗诐 转讜讻诇 诇拽砖专 讗讜转诐 讻诪讜 砖拽砖专诐 讛讘讜专讗 讬转' 讘"讛 讜讗"诇 讚诪讘讚专谉 讜讛"拽 讛讘讜专讗 讘专讗谉 讘驻讬讝讜专 讗诐 转讜讻诇 讗转讛 诇砖谞讜转 讘专讬讗转谉 讜诇拽砖专谉 讜拽"诇: 


讜诪住转讘专讗  讻诪"讚 讻讜' 讜讛讬讬谞讜 讚讗讝诇讛 讘转专讛 讚讗"诇 讻讜'. 专"诇 讚讗讝诇讛 讘转专 讟诇讛 讘讝谞讘讜 讚讗"诇 诇专讗砖 诪讝诇讜 砖讛讜讗 讟诇讛 讛讘 诇讬 讘谞讬 讛讞住专讬诐 讻讚讻转讬讘 讜注讬砖 注诇 讘谞讬讛 讜讙讜'. 讗讘诇 讗诐 讬讛讬讛 专讬砖讗 讚注讙诇讛 诇讬转 讘讬讛 讟注诐 讜专砖"讬 驻讬专砖 讚讗讝诇 讘转专 讻讬诪讛 讜诇砖讬讟转讜 讚讻讬诪讛 谞诪讬 诪诪讝诇 讟诇讛 讛讜讗:





专砖"砖

讙诪专讗 讻诪讗讛 讻讜讻讘讬. 驻讬' 讜诇讗 诪讗讛 诪诪砖 专拽 讚谞专讗讬谉 讻诪讗讛 讜注"讝 讗诪专 讗"诇 讚诪讻谞驻讬 讜讻讜' 讜讛讜讗 讻讚诇注讬诇 (诪"讝 讘') 讙讘讬 转砖注讛 谞专讗讬谉 讻注砖专讛 讻谞"诇 谞讻讜谉 讘注讝"讛:



专砖"讬 讚"讛 讻讻诇讬 讗讜讘讚. 讚讬讗讜砖 讘注诇讬诐 诇讗讞专 讬讘"讞 讘讘"诪 驻"讘. 注"砖 (讻"讚 讘') 讘注讜讘讚讗 讚讗讘讜讛 讚砖诪讜讗诇:





讛讙讛讜转 讬注讘"抓

专砖"讬 讚状讛 驻转讜讬讬 专讗砖. 讻谞诪讟讗. 谞"讘 诇讘讚:





讘谉 讬讛讜讬讚注

讗植谞指讞指讛 砖讈讜止讘侄专侄转 讞植爪执讬 讙旨讜旨驻讜止 砖讈侄诇 讗指讚指诐... 讜职专址讘旨执讬 讬讜止讞指谞指谉 讗指诪址专: 讗址祝 讻旨指诇 讙旨讜旨驻讜止 砖讈侄诇 讗指讚指诐. 讬砖 诇讛拽砖讜转 专讘 讜专' 讬讜讞谞谉 讘诪讗讬 驻诇讬讙讬, 讜注讜讚 诇诪讛 讛讘讬讗 讚讘专讬 专讘 讚讗诪专 讞植爪执讬 转住讙讬 诇讬讛 讻讚讘专讬 专' 讬讜讞谞谉 讚住讘专 讻旨指诇 讙旨讜旨驻讜止 讜讛拽讜砖讬讗 诪讝讛 注讚讬驻讛 讟驻讬? 讜谞专讗讛 诇讬 讘住"讚 专讘 讜专' 讬讜讞谞谉 诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬, 讚专讘 讗讬讬专讬 讘爪注专 讛谞讜讙注 诇讞讜诪专 讚讜拽讗, 讜专' 讬讜讞谞谉 讗讬讬专讬 讘爪注专 讛谞讜讙注 诇讞诇拽 讛谞驻砖讬讬 讜诇讞诇拽 讛讞诪专讬讬, 讜讛讜讗 讻讬 转讜讗专 讗讚诐 砖诐 讻诇诇 诇讞诇拽 讛谞驻砖讬讬 讜诇讞诇拽 讛讞诪专讬讬. 讜讛讬讬谞讜 讗诇"祝 讚'讗指讚指诐 砖讘讜 专诪讜讝 砖诪讜 砖诇 讛拽讘"讛, 讻讬 爪讜专转 讗诇"祝 讛讜讗 讜讗"讜 讜砖谞讬 讬讜讚讬谉 砖诪住驻专诐 讻"讜 [26], 讝讛 谞拽专讗 注诇 讞诇拽 讛谞驻砖讬讬 砖讛谞驻砖 讛讬讗 讞诇拽 讗诇讜讛 诪诪注诇, 讜讗讜转讬讜转 '讚诐' 讚讗讚诐 谞讗诪专 注诇 讛讞诪专讬讬 砖讛讜讗 讚诐, 讜讬讚讜注 讻讬 讛专讻讘转 砖谞讬 讞诇拽讬诐 讗诇讜 讛谞驻砖讬讬 讜讛讞诪专讬讬 谞拽专讗 讘砖诐 '讙讜祝' 讜讛谞讛 诪住驻专 讙旨讜旨祝 [89] 讛讜讗 驻"讟 讜诪住驻专 讛驻"讟 讗诐 转讞诇拽讛讜 诇讞爪讗讬谉 [44.5] 诪讜讻专讞 诇讛讬讜转 讞诇拽 讗讞讚 诪"讛 [45] 讻诪谞讬谉 砖诐 讛讜讬"讛 讘诪诇讜讬 讗诇驻讬谉, 讜讝讛讜 讻谞讙讚 讞诇拽 讛谞驻砖讬讬 砖讛讬讗 讞诇拽 讗诇讜讛 诪诪注诇, 讜讞诇拽 讛砖谞讬 砖诇 驻"讟 砖讛讜讗 诪住驻专 '讙讜祝' 讛讜讗 诪住驻专 讚诐 [44], 讜讝讛讜 讻谞讙讚 讞诇拽 讛讞诪专讬讬 砖讛讜讗 讚诐 讜诇讝讛 讗指诪址专 专址讘 讗植谞指讞指讛 砖讈讜止讘侄专侄转 讞植爪执讬 讙旨讜旨驻讜止 砖讈侄诇 讗指讚指诐, 讗诪专 讙讜驻讜 专爪讜谞讜 诇讜诪专 讞植爪执讬 诪住驻专 讙旨讜旨祝 砖讛讜讗 讞诇拽 砖诪住驻专讜 讚诐 [44], 讻讬 讛讜讗 讗讬讬专讬 讘讞诇拽 讛讞诪专讬讬 讘诇讘讚. 讜职专址讘旨执讬 讬讜止讞指谞指谉 讗指诪址专 讗址祝 讻旨指诇 讙旨讜旨驻讜止 讚讗讬讬专讬 讘砖转讬讛诐 专爪讜谞讜 诇讜诪专 讙诐 讘讞诇拽 讛谞驻砖讬讬 砖讛讜讗 讞爪讬 讛讗讞讚 砖诇 诪住驻专 '讙讜祝' 讜诇讻谉 讛讘讬讗 诇讜 讚讘专讬 砖谞讬讛诐 讻讬 讛讜讗 诇讗 讬讚注 注诇 诪讛 谞讗谞讞 讗诐 讛讜讗 注诇 讚讘专 砖讗讬谉 讘讜 爪注专 讗诇讗 专拽 诇讞诇拽 讛讞诪专讬讬 讘诇讘讚 讚讗讬讬专讬 讘讬讛 专讘, 讗讜 谞讗谞讞 注诇 讚讘专 砖讬砖 讘讜 砖转讬讬诐 谞驻砖讬讬 讜讞诪专讬讜 讚讗讬讬专讬 讘讬讛 专' 讬讜讞谞谉.



讜职讗址驻职讬指谉 诇职讻指诇 诪址讗谉 讚旨执爪职专执讬讱职. 谞专讗讛 诇讬 讘住"讚 讛讻讜谞讛 砖讛讬讛 注讜砖讛 讙诪讬诇讜转 讞住讚讬诐 讙诐 注诐 讘谞讬 讗讚诐 讘讬谞讜谞讬诐, 砖讛诐 讗讬谉 诪转驻专谞住讬谉 诪谉 讛爪讚拽讛 讜讬砖 诇讛诐 讬讻讜诇转 诇拽谞讜转 拽诪讞 诪谉 讛砖讜拽, 讗讱 讗讬谉 诇讛诐 转谞讜专 讘讘讬转诐 诇讗驻讜转, 讜讙诐 讗讬谉 诇讛诐 讬讻讜诇转 诇讛住讬拽 转谞讜专 讘注爪讬诐 讛专讘讛 讘砖讘讬诇 诇讗驻讜转 讘讜 讚' 讜讛' 讻讻专讜转 砖讬砖 诇讛诐, 注诇 讻谉 讛诐 讬讘讬讗讜 诇讘讬转 专' 讞谞讗 注讬住讛 拽讟谞讛 砖讬砖 诇讛诐, 讜讬讗驻讜 诇讛诐 讛讗讜驻讬诐 砖诇 专' 讞谞讗 讘转谞讜专讬诐 砖诇 专' 讞谞讗 砖讻讘专 讛诐 诪讜住拽讬诐 讜注讜诪讚讬诐, 讜注诇 讝讛 讗诪专 讜职讗址驻职讬指谉 诇职讻指诇 诪址讗谉 讚旨执爪职专执讬讱职, 讜职转讜旨 讛植讜讜旨 驻旨职转执讬讞执讬谉 诇值讬讛旨 讗址专职讘旨址注 讘旨指讘值讬, 谞专讗讛 诇讬 讚讻讬讜谉 讘讝讛 讻谞讙讚 讬讞讜讚 讗专讘注 讗讜转讬讜转 讛砖诐 讘"讛, 讙诐 讻谞讙讚 讚' 诪诇讜讗讬诐 注住诪"讘 砖注讜诇讬诐 诪住驻专 讛讘专讻"讛.



讛址砖讈职转旨指讗 谞指驻址诇 讘旨职转值诇指讗, 讜职诇指讗 讗执转职谞址讞?!. 讬砖 诇讛拽砖讜转 转讬讘转 讛址砖讈职转旨指讗 谞专讗讛 诇砖讜谉 讬转专, 讜讛讜讛 诇讬讛 诇诪讬诪专 讜职谞指驻址诇 讘旨职转值诇指讗, 讜职诇指讗 讗执转职谞址讞? 讜谞专讗讛 诇讬 讘住"讚 注诇 驻讬 诪讛 砖讗诪专讜 讘讙诪专讗 (讻转讜讘讜转 住讘.) 讚讛讜讜 讬砖专讗诇 讜讙讜讬 讗讝诇讬 讘讗讜专讞讗 讜诇讗 诪住讙讬 讙讜讬 讘讛讚讬 讬砖专讗诇, 讗讚讻专讬讛 讞专讘谉 讘讬转 讛诪拽讚砖 谞讙讬讚 讜讗转谞讞 讜讗驻讬诇讜 讛讻讬 诇讗 诪住讙讬 讘讛讚讬讛, 讗诪专 诇讬讛 诇讗讜 讗诪专讬转讜 讗谞讞讛 砖讜讘专转 讞爪讬 讙讜驻讜 砖诇 讗讚诐, 讗诪专 诇讬讛 讛谞讬 诪讬诇讬 诪诇转讗 讞讚转讗, 讜讛讬讬谞讜 讚讗诪专讬 讗谞砖讬 讚诪诇驻讗 转讬讻诇讬 诇讗 讘讛转讗 [讝讜 砖专讙讬诇讛 讘砖讻讜诇 讬诇讚讬讛 讗讬谞谞讛 驻讜讞讚转 讻砖诪转 讗讞讚 诪谉 讛讬诇讚讬诐, 讜讻讱 讛讜讗 讛讚讘专 讘诪讬 砖诪转专讙诇 诇爪专讜转] 注讚 讻讗谉, 讜讛谞讛 讬砖 诇讜诪专 讻讬讜谉 讚注讜诇讗 专讗讛 诇专' 讞谞讗 讚谞讗谞讞 讘讗讜转讜 诪拽讜诐 讗讬讱 诇讗 讬讚注 砖讛讜讗 谞讗谞讞 注诇 讗讜转讜 诪拽讜诐, 讻讬 讜讚讗讬 讛讬讛 讗讜转讜 诪拽讜诐 讬讚讜注 讜诪驻讜专住诐 诇讻诇? 讗讱 谞专讗讛 讚注讜诇讗 专讗讛 讗转 专' 讞谞讗 谞讗谞讞 讗谞讞讛 讙讚讜诇讛 讛专讘讛 砖讛讬讗 砖讬注讜专 讛砖讜讘专转 讙讜驻讜 砖诇 讗讚诐, 诇讻谉 讗诪专 诇讬讛 讗诪讗讬 拽讗 诪转讗谞讞转 讗谞讞讛 讙讚讜诇讛 讻诇 讻讱 讚讛讗 讗诪专 专讘 讗植谞指讞指讛 砖讈讜止讘侄专侄转 讞植爪执讬 讙旨讜旨驻讜止 砖讈侄诇 讗指讚指诐, 讜讻讬 讙讚讜诇 讞专讘谉 讘讬转 讝讛 讬讜转专 诪讞专讘谉 讘讬转 讛诪拽讚砖, 讚讗讬谉 讗讚诐 谞讗谞讞 注诇讬讜 讗谞讞讛 讙讚讜诇讛 砖砖讜讘专转 讙讜驻讜 诇讗 讻讜诇讜 讜诇讗 讞爪讬讜? 讜讛砖讬讘 诇讜 讘讬转 讝讛 讛讬讛 讗讜爪专 砖诇 诪爪讜转 讜讙诪讬诇讜转 讞住讚讬诐 讛专讘讛 砖讻讱 讜讻讱 讛讬讛 谞讜讛讙 讘讜, 讜讛诐 讙讚讜诇讬诐 诪注讘讜讚讛 砖注讜砖讬谉 讘讘讬转 讛诪拽讚砖, 讜讻诪讜 砖讗诪专讜 专讘讜转讬谞讜 讝"诇 砖谞注谞砖 讚讜讚 讛诪诇讱 注"讛 注诇 讗砖专 讗爪专 讛讘讝讛 诇讘谞讬谉 讘讬转 讛诪拽讚砖 讜诇讗 讛讜爪讬讗讜 注诇 诪爪讜转 讜讙诪讬诇讜转 讞住讚讬诐 注诐 注诪诇讬 转讜专讛, 讜诇讻谉 专讗讜讬 诇讗谞讞 注诇讬讜 讬讜转专. 讜注讜讚 讝讛 讬砖 讘讜 专讘讜转讗 讟驻讬 讚讛砖转讗 讛讜讗 讚谞驻诇, 砖讛讜讗 讞专讘谉 拽专讜讘 讜讗讬谞讛 讗讘诇讜转 讬砖谞讛 讻讞专讘谉 讘讬转 讛诪拽讚砖 砖谞讞专讘 拽讜讚诐 讻诪讛 诪讗讜转 砖谞讬诐, 砖讻驻讬 讛讟讘注 讗讬谉 讗讚诐 谞讗谞讞 讘讜 讗谞讞讛 砖讜讘专转, 讗讱 讝讛 讞专讘谞讜 讛讬讛 诪拽专讜讘 讘讝诪谞诐 讜诇讗 注讘专 注诇讬讜 讝诪谉 讛专讘讛 讜讗讬讱 诇讗 讗转谞讞 讗谞讞讛 讙讚讜诇讛 讛砖讜讘专转 讛讙讜祝, 讜讛砖讬讘 诇讜 注讜诇讗 讛讻讬 讗诪专 专' 讬讜讞谞谉 诪执讬旨讜止诐 砖讈侄讞指专址讘 讘旨值讬转 讛址诪旨执拽职讚旨指砖讈, 谞执讙职讝职专指讛 讙旨职讝值专指讛 注址诇 讘旨指转旨值讬讛侄诐 砖讈侄诇 爪址讚旨执讬拽执讬诐, 砖讈侄讬旨值讞指专职讘讜旨, 讛讻讜谞讛 专爪讜谞讜 诇讜诪专 讻诪讜 砖讞专讘谉 讘讬转 讛诪拽讚砖 讛讬讛 诇讟讜讘转 讬砖专讗诇 砖砖驻讱 讞诪转讜 注诇 注爪讬诐 讜讗讘谞讬诐 讻讚讬 诇讛爪讬诇 讬砖专讗诇 诪谉 讻诇讬讜谉, 讻谉 讞专讘谉 讘转讬 爪讚讬拽讬诐 讛讬讗 诇讟讜讘转 讬砖专讗诇, 诇讛讙讬谉 注诇 讛讚讜专 诪谉 讻诇讬讜谉 诇砖讻讱 诪讚转 讛讚讬谉 讘讝讛, 讜诇讻谉 讗指诪址专 专址讘旨执讬 讬讜止讞指谞指谉 注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇职讛址讞植讝执讬专指谉 诇职讬执砖旨讈讜旨讘指谉 讻诪讜 讘讬转 讛诪拽讚砖, 讞址讝职讬值讛旨 讚旨职诇指讗 诪职讬指转职讘指讗 讚旨址注职转旨值讬讛旨 讘讚讘专讬诐 讗诇讜, 讗诇讗 讗讚专讘讗 注转讛 讙讚诇 爪注专 讜讬讙讜谞讜, 讬注谉 讻讬 专' 讞谞讗 讘注爪诪讜 讛讬讛 注砖讬专 诪讜驻诇讙 讻谞讝讻专 讘讙诪专讗, 讜注转讛 讘砖诪注讜 讚讘专讬 专' 讬讜讞谞谉 讛谞讝讻专 谞转专讘讛 讬讙讜谞讜, 讻讬 讞讜砖砖 砖讙诐 注诇讬讜 讬注讘讜专 讻讜住, 讜讗讝 讗诪专 诇讜 讚旨址讬旨讜止 诇指注侄讘侄讚 砖讈侄讬旨职讛值讗 讻旨职专址讘旨讜止, 专爪讜谞讜 诇讜诪专 讗讬谉 诇讱 诇讛爪讟注专 讙诐 注诇 注爪诪讱, 讚讗驻讬诇讜 讗诐 讞住 讜讞诇讬诇讛 讬讙讬注 诇讘讬转讜 讞专讘谉 讻讝讛 转讝讻讜专 砖讙诐 讘讬转 讛诪拽讚砖 注转讛 讞专讘 讜讚讬讜 诇注讘讚 讜讻讜'.
讗讜 讬讜讘谉 讻诇驻讬 专' 讞谞讗 讘专 讞谞讬诇讗讬 砖讛讬讛 专讬砖 讙诇讜转讗 拽讗诪专 诇讬讛 讛讻讬, 讚专讘 讞住讚讗 谞讞砖讘 诇讙讘讬 专讬砖 讙诇讜转讗 讻注讘讚 诇讙讘讬 专讘讜, 讜诪讛 砖讗指诪址专 专址讘旨执讬 讬讜止讞指谞指谉 注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇职讛址讞植讝执讬专指谉 诇职讬执砖旨讈讜旨讘指谉, 谞专讗讛 诇讬 讛讻讜谞讛 砖讬讞讝讬专诐 注诇 讬讚讜 讜诇讗 注诇 讬讚讬 诪诇讗讱, 讻诪讜 讛讞讝专讛 砖诇 爪讬讜谉 砖转讛讬讛 注诇 讬讚讬 讬转讘专讱 讻讚讬 砖诇讗 讬讛讬讛 诇讛 注讜讚 讞专讘谉.



讗值讬谉 讛址诪旨值转 诪执砖讈职转旨址讻旨值讞址 诪执谉 讛址诇旨值讘, 讗侄诇旨指讗 诇职讗址讞址专 砖讈职谞值讬诐 注指砖讉指专 讞止讚侄砖讈. 谞专讗讛 诇讬 讘住"讚 讛讟注诐 诪驻谞讬 砖讘转讜讱 讬"讘 讞讜讚砖 讛讜讗 谞讬讚讜谉 注诇 讛专讜讘, 讜讻讬讜谉 讚谞讬讚讜谉 讛讜讗 注讜诪讚 讘爪注专 诇讻讱 讙诐 拽专讜讘讬讜 讜讗讜讛讘讬讜 讝讜讻专讬诐 讗讜转讜 讻讚讬 砖讬砖转转驻讜 讙诐 讘爪注专, 讚诪讝诇讬讬讛讜 讞讝讬 讻诪讜 注谞讬谉 讞讘专讬讜 砖诇 讗讬讜讘, 讗砖专 讘讛讬讜转诐 讘诪拽讜诐 专讞讜拽 讛专讙讬砖讜 讘爪注专讜 讚诪讝诇讬讬讛讜 讞讝讬.



讗指诪职专讜旨 诇值讬讛旨: 讞址讻旨执讬诪职转旨职 讻旨讜旨诇值讬 讛址讗讬? 讬职讛指讘值讬 讘旨值讬讛旨 注值讬谞址讬职讛讜旨, 讜职砖讈指讻执讬讘. 讬砖 诇讛拽砖讜转 讗诪讗讬 谞转驻诇讗讜 讻诇 讻讱 讘注讘讜专 讚讘专 讝讛? 讜谞专讗讛 诇讬 讘住"讚 讻讬 讛诐 谞转驻诇讗讜 讘转专转讬, 讛讗' 砖讬讚注 诇砖拽讜诇 讞讻诪转诐 讗诐 讻谉 讛讜讗 讙讚讜诇 诪讛诐, 讜讛讘' 砖讞讬讚砖 讚讬谉 诪讚注转讜 讘专讙注 讗讞讚, 讻讬 讛诪砖谞讛 讗诪专讛 讛诇讻讛 讝讜 注诇 砖砖讬诐 专讘讜讗 诪诪砖, 讜讛讜讗 讞讬讚砖 讗驻讬诇讜 砖谞讬诐 讬讞讬讚讬诐 讗诐 砖拽讜诇讬诐 讘诪注诇转诐 讻砖砖讬诐 专讘讜讗 诪讘专讻讬谉 注诇讬讛诐, 讜讘讜讚讗讬 砖注砖讛 讘讚注转讜 专讗讬讜转 讜讛讜讻讞讜转 诇讚讬谉 讝讛, 讚讗诐 诇讗 讻谉 诇讗 讛讜讛 讞讜转讱 讻谉 讘住讻讬谞讗 讞专讬驻讗.
讜注讜讚 谞专讗讛 诇讬 砖谞转驻诇讗讜 注诇 讞专讬驻讜转讜 砖讛砖讬讘 讚讘专 注谞讜讛 讘讛砖讻诇讛 讚拽讛, 砖诇讗 专爪讛 诇讙诇讜转 讛注谞讜讛 砖诇讜 讘转砖讜讘转讜 讝讜, 讜讛讬讬谞讜 讚讬砖 诇讛拽砖讜转 讗讜诪专讜 讞植砖讈址讘职转旨讜旨谉 注执讬诇指讜指讜讗, 转讬讘转 注执讬诇指讜指讜讗 讬转讬专 讜住讙讬 诇讜诪专 讞植砖讈址讘职转旨讜旨谉 讘诇讘讚? 讗讱 谞专讗讛 诇讬 砖讚讘专 讘讚专讱 注谞讜讛 讻讬 讛讞讻诐 诇讙讘讬 讘讬谞讜谞讬 谞讞砖讘 讻诪讗讛, 讗讘诇 诇讙讘讬 拽讟谉 讛专讘讛 谞讞砖讘 讻讗诇祝 讗讜 讻注砖专讛 讗诇驻讬诐, 讜诇讝讛 讗诪专 讞植砖讈址讘职转旨讜旨谉 注执讬诇指讜指讜讗, 专爪讜谞讜 诇讜诪专 诇讙讘讬 讚讬讚讬 砖讗谞讬 拽讟谉 讛专讘讛 讗转诐 谞讞砖讘讬诐 讻注专讱 砖砖讬诐 专讘讜讗, 讜讛讜讗 诇讗 讛砖讬讘 诇讛诐 诪讛 讗谞讬 诪讛 讞讬讬 砖讗转诐 讗讜诪专讬诐 注诇讬 讻谉 讻讚讬 砖诇讗 诇驻专住诐 注谞讜讛, 讗讱 讛砖讬讘 诇讛诐 讚讘专讬 注谞讜讛 砖讛拽讟讬谉 注爪诪讜 讘专诪讝 讚拽.
讜讘讗讜驻谉 讗讞专 谞专讗讛 诇讬 讘住"讚 讛讗 讚谞转驻诇讗讜 注诇 讞讻诪转讜 讜讗诪专讜 诇讬讛 讞址讻旨执讬诪职转旨职 讻旨讜旨诇值讬 讛址讗讬, 注诇 驻讬 诪讛 砖讻转讘 讛专讘 讘讬谞讛 诇注转讬诐 讝"诇, 讚讻驻讬 讛讟讘注 诪讬 砖讛讜讗 讝讻专谉 讛专讘讛 诇讗 讬讛讬讛 讞专讬祝 讛专讘讛, 讜讘讝讛 驻讬专砖 诪讛 砖讗诪专 砖诪讜讗诇 诇专"讬 砖讬谞谞讗 驻转讞 驻讜诪讱 转谞讬 注讬讬谉 砖诐. 讜诇讻谉 讻讗谉 讗驻砖专 砖讛诐 讛讬讜 讬讜讚注讬诐 讘讜 砖讛讜讗 讝讻专谉 讙讚讜诇 砖讛讬讛 住讬谞讬 讻专讘 讬讜住祝 讜诇讻谉 讗诪专讜 诇讬讛 专讗讜讬 诇讘专讱 注诇讬讱 砖讈侄讞指诇址拽 诪值讞指讻职诪指转讜止 诇执讬专值讗指讬讜, 讻讬 讻讞 讛讝讻专讜谉 讬诪砖讱 诪诪拽讜诐 注诇讬讜谉 讛谞拽专讗 讻讘讜讚, 讘住讜讚 诪讛 砖讗讜诪专讬诐 讘转驻诇讛 讜职讗值讬谉 砖执讈讻职讞指讛 诇执驻职谞值讬 讻执住值旨讗 讻职讘讜讚侄讱指 讻谞讜讚注, 讜讻砖专讗讜 讗讜转讜 注转讛 砖讛讜讗 讞专讬祝 讙讚讜诇 讻诪讛讜 讜讗诪专讜 诇讬讛 讞址讻旨执讬诪职转旨职 讻旨讜旨诇值讬 讛址讗讬, 讻讬 讗转讛 砖讬砖 诇讱 讻讞 讛讝讻专讛 讛专讘讛 讗讬谉 专讗讜讬 砖转讛讬讛 讞专讬祝 讻诇 讻讱 诪爪讚 讛讟讘注, 讜讛讗 讚旨职讬职讛指讘值讬 讘旨值讬讛旨 注值讬谞址讬职讛讜旨, 讜职砖讈指讻执讬讘, 讗讬谉 讛讻讜谞讛 砖讬砖 诇讛诐 注讬谉 讛专注 讞住 讜讞诇讬诇讛, 讗诇讗 讬砖 爪讚讬拽 砖专砖讜 讘讞住讚 讜讬砖 砖专砖讜 讘讙讘讜专讛, 讜讻诪讜 砖讗诪专讜 讘讝讜讛专 讛拽讚讜砖 讛诇诇 讜砖诪讗讬 讚专讙讬谉 讚讗讘专讛诐 讜讬爪讞拽, 讜讻诇 爪讚讬拽 砖砖专砖讜 讘讙讘讜专讛 谞讗讞讝讬谉 讘拽讜讜讬 注讬谞讬诐 砖诇讜 讻讜讞讜转 讚讬谞讬诐, 讜讛诐 讬讛讘讬 讘讬讛 注谞讬讬讛讜 诇讟讜讘讛, 讗讱 诇讛讬讜转诐 砖讜专砖诐 讘讙讘讜专讛 讗讝 讗讜转诐 讻讜讞讜转 讛讚讬谞讬谉 讛谞转诇讬谉 讜谞讗讞讝讬诐 讘注讬谞讬讛诐 谞转诇讜 讘讜 讜谞讝讜拽 诪讛诐 讜砖讻讬讘 讜讛讚讘专讬诐 注诪讜拽讬诐.



诪址讗讬 '讝执讬拽执讬诐'? 讗指诪址专 砖讈职诪讜旨讗值诇: 讻旨讜止讻职讘指讗 讚旨职砖讈指讘执讬讟. 注讬讬谉 讘住驻专 讛讘专讬转 (讘诪讗诪专 讙' 讻专讱 讛') 诪讛 砖讻转讘 讘注谞讬谉 讝讛, 讬注讜讬谉 砖诐, 讜讗谞讗 注讘讚讗 讻转讘转讬 讘注谞讬谉 讝讛 讚讘专讬诐 讘讗讜专讱 讜诇讗 讛注转拽转讬诐 驻讛 讜讗讬"讛 注讘讚讗 讻转讘转讬 讘注谞讬谉 讝讛 讚讘专讬诐 讘讗讜专讱 讜诇讗 讛注转拽转讬诐 驻讛 讜讗讬"讛 讬讘讜讗讜 讘诪拽讜诐 讗讞专, 讜讻谉 讘诪讗讬 讚讗诪专 诇拽诪谉 (讚祝 谞讟) 诪址讗讬 '讝职讜指注讜止转'? 讗指诪址专 专址讘 拽职讟执讬谞指讗 讙旨讜止讛指讗 讜讻讜', 注讬讬谉 讘住驻专 讛讘专讬转 (诪讗诪专 讬' 驻专拽 讗'), 讜讻谉 讻诪讜 砖讗诪专讜 诇拽诪谉 诪讗讬 专注诪讬诐 讗诪专 砖诪讜讗诇 注谞谞讬 讘讙诇讙诇讗, 注讬讬谉 住驻专 讛讘专讬转 (诪讗诪专 讬' 驻专拽 讬讙) 讜讻谉 讘注谞讬谉 讛拽砖转 注讬讬谉 讘住驻专 讛讘专讬转 (诪讗诪专 讬' 驻专拽 讬讘), 讜注讬讬谉 讬注专转 讚讘砖 (讞"讗 讚祝 驻讗) 讜讗谞讗 注讘讚讗 讻转讘转讬 讘讻诇 注谞讬讬谞讬诐 讛谞讝"诇 讘讗讜专讱 讜诇讗 讛注转拽转讬诐 驻讛 讜讗讬"讛 讬讘讜讗讜 讘诪拽讜诐 讗讞专.





讘谞讬讛讜

讗指诪址专 诇值讬讛旨 讚旨址讬旨讜止 诇指注侄讘侄讚 砖讈侄讬旨职讛值讗 讻旨职专址讘旨讜止. 拽砖讛, 讗讬讱 诪谞讞诪讜 讘讚讘专 讝讛 砖诪讝讻讬专 诇讜 讞讜专讘谉 讘讬转 讛诪拽讚砖, 讗讚专讘讛 讬讜住讬祝 爪注专 注诇 爪注专讜 诇讛爪讟注专 讙诐 注诇 讞讜专讘谉 讘讬转 讛诪拽讚砖, 讜讗诐 讗讞讚 谞注砖讛 讘讜 讞讘讜专讛 诪谞讬讞讬诐 诇讜 诪诇讞 注诇讬讛, 讗讜 诪谞讬讞讬谉 诇讜 诪讬诐 拽专讬诐, 讜讛专讬 讻讗谉 讛谞讬讞 诇讜 诪诇讞 砖爪讬注专 讗讜转讜 讬讜转专?
讜谞专讗讛 诇讬 讘住"讚 讛讝讻讬专 诇讜 讞讜专讘谉 讘讬转 讛诪拽讚砖, 砖讘专讜专 诇谞讜 讜讘讟讜讞讬谉 讗谞讞谞讜 讘讜 砖讬讞讝讜专 讜讬讘谞讛 讘谞讬谉 讟讜讘 讜诪驻讜讗专 讗诇祝 讬讚讜转 注诇 诪讛 砖讛讬讛 拽讜讚诐 讛讞讜专讘谉, 讜讗诐 讻谉 讙诐 讘转讬 爪讚讬拽讬诐 讘讟讜讞讬谉 砖讬讘谞讜 诇注转讬讚 注砖专 讬讚讜转 注诇 讟讜讘讛 讜诪注诇讛 砖讛讬讛 诇讛诐 诪讻讘专, 讜讘讝讛 谞转谞讞诐!





爪诇"讞

讛专讜讗讛 讘转讬 讬砖专讗诇 讘讬砖讜讘谉. 驻讬专砖 专砖"讬 讻讙讜谉 讘讬砖讜讘 讘讬转 砖谞讬 谞诇注"讚 讚讗讬谉 讻讜讜谞转 专砖"讬 砖讚讜拽讗 注诇 讘讛"诪 讬讗诪专 讻谉 讗讘诇 讻讜讜谞转讜 讚讗讞专 讛讞讜专讘谉 讗讬讱 砖讬讬讱 诇讜诪专 砖讜诐 砖讘讞 注诇 讘讬转 讙讚讜诇 讜讞砖讜讘 讜讛诇讗 讗住讜专 诇讘谞讜转 讘讬转 诪住讜讬讬讚 讜诪讻讜讬讬专 讜讗祝 砖讗讜转谉 砖谞讘谞讜 讘讛讬转专 拽讜讚诐 讛讞讜专讘谉 讗讜 砖拽谞讛 诪谞讻专讬 诪讜转专 诇拽讬讬诪讜 讛讬讬谞讜 诪砖讜诐 砖诇讗 讛讟专讬讞讜讛讜 诇住转讜专 讗讜 诇拽诇祝 讘讻转诇讬诐 讗讘诇 诇讗 砖讬讬讱 诇砖讘讞 注诇 讝讛 讜诇讜诪专 诪爪讬讘 讙讘讜诇 讗诇诪谞讛 讜讗讜诇讬 诪讝讛 讛讟注诐 讻转讘 讛专讬"祝 讛专讜讗讛 讘转讬 讻谞住讬讜转 诪砖讜诐 讚讗讬讬专讬 讘讝诪谉 讛讝讛 讜讗住讜专 诇讘谞讜转 讘讬转 讞砖讜讘 专拽 讘讬转 讛讻谞住转 诪讜转专 诇讘谞讜转 讗祝 讘讝诪谉 讛讝讛 讻诪讘讜讗专 讘诪讙"讗 住讬诪谉 转拽"住 住"拽 讘' 讜诪讛 诪讗讚 讬砖 诇讛讜讻讬讞 讘讝诪谞讬谞讜 讝讛 砖讘讜谞讬诐 讘转讬诐 讻诪讜 讛砖专讬诐 讜讗讬谉 讝讻专讜谉 诇讞讜专讘谉 讘讬转 诪拽讚砖讬谞讜 讜讛讙诇讜转 讜讛爪专讜转 讜诪讬注讜讟 讛转讜专讛 讜讛诪爪讜转 讜讘讬讟诇 讻诇 讛讙讚专讬诐 讜诪谞讛讙讬诐 砖谞讛讙讜 讗讘讜转讬谞讜 讜讗讘讜转 讗讘讜转讬谞讜 讗讜讬 诇谞讜 砖注诇转讛 讘讬诪讬谞讜 讻讱 讜讛专讘讛 讛讬' 诇讬 诇讚讘专 讘讝讛 讗讘诇 诪讛 讗注砖讛 讜谞转专讘讜 讘拽专讘 注诪讬谞讜 讗谞砖讬诐 讛诪住专讘讬诐 诇拽讘诇 诪讜住专 讜讗讬谉 讚讘专讬 讞讻诪讬诐 谞砖诪注讬诐 讜讘注诇 讛讻专诐 讬讞讜住 注诇 讻专诪讜 讬讙讚讜专 讙讚专 诇讻专诪讜 讜讬专讞诐 注诇 注诪讜:


诪专 讘专讬' 讚专讘讬谞讗 讜讻讜' 讜讬讜讚注 诪住驻专 讻讜诇讻诐 讜讛讜讗 注转讬讚 诇讛讞讬讜转讻诐 讜诇拽讬讬诐 讗转讻诐 讛谞讛 讛讜住讬祝 讘讗诪专讜 讜诇拽讬讬诐 讗转讻诐 讗祝 砖讻讘专 讗诪专 诇讛讞讬讜转讻诐 诇讛讗讬 讚转谞讗 讚讘"讗 讘住谞讛讚专讬谉 讚祝 爪"讘 注"讗 爪讚讬拽讬诐 砖注转讬讚 讛拽讘"讛 诇讛讞讬讜转谉 砖讜讘 讗讬谞谉 讞讜讝专讬谉 诇注驻专谉 砖谞讗' 讜讛讬' 讛谞砖讗专 讜讙讜' 拽讚讜砖 讬讗诪专 诇讜 诪讛 拽讚讜砖 诇注讜诇诐 拽讬讬诐 讜讻讜'. 讜讛谞讛 讘讙诪' 讛讙讬专住' 讜讬讜讚注 诪住驻专 讻诇讻诐 讜讛讜讗 注转讬讚 诇讛讞讬讜转讻诐 讗诪谞诐 讘专讬"祝 讛讙讬专住讗 讘讛讬驻讱 讜注转讬讚 诇讛讞讬讜转讻诐 讘讚讬谉 讜讬讜讚注 诪住驻专 讻诇讻诐 讛拽讚讬诐 讛转讞讬' 诇讬讚讬注转 讛诪住驻专. 讜讛谞讛 讬砖 讻讗谉 讞拽讬专讛 讙讚诇' 讜注诪讜拽讛 拽爪专 讛砖讻诇 讛讗谞讜砖讬 诇讛砖讬讙讛 讜讛讜讗 讻讬 讬讚讜注 诪讛 砖谞转驻专住诐 讘讗讜诪谞转讬谞讜 砖讬砖 讙诇讙讜诇 谞砖诪讜转 讜谞砖诪讛 讗讞转 诪转讙诇讙诇转 驻注诪讬诐 讜砖诇砖 讜讘讻诇 驻注诐 讛讙讜祝 讛讜讗 讙讜祝 讗讞专 讗讬谞谞讜 讛讙讜祝 讛专讗砖讜谉 讜诇注转讬讚 讘转讞"讛 讗讬讱 讬讛讬' 转讞讬讬转 讛讙讜驻讬诐 讗诐 讻诇诐 讬拽讜诪讜 讗讜 专拽 讛讗讞专讜谉 讗砖专 讘讜 谞讙诪专 转讬拽讜谉 讛谞砖诪讛 讜讛专讗砖讜谞讬诐 讬砖讗专讜 讘转专讚诪转 讛诪讜转 讜诇讗 讬拽讬爪讜 讘转讞"讛 讜谞专讗讛 砖讝讛讜 讛讞讬诇讜拽 讘讬谉 讞讬诇讜拽 讛讙专住讗讜转 讚诇讙讬专住讗 砖诇驻谞讬谞讜 讜讬讜讚注 诪住驻专 讻诇讻诐 讜讛讜讗 注转讬讚 诇讛讞讬讜转讻诐 讛拽讚讬诐 讬讚讬注转 讛诪住驻专 诇转讞讬' 讜讗"讻 注诐 讛讙讜驻讜转 讛诪转讬诐 讬讚讘专 砖讬讜讚注 诪住驻专 讻诇诐 讜讻诇 讛讙讜驻讜转 讘讻诇诇 讜注诇 讻诇诐 砖讜讘 讗诪专 讜注转讬讚 诇讛讞讬讜转讻诐 砖讻诇诐 讬砖讗专讜 讞讬讬诐 讗讘诇 讙专住转 讛专讬"祝 讜注转讬讚 诇讛讞讬讜转讻诐 讚讘专 转讞诇讛 诪讛转讞讬' 讜讗讞"讻 讗诪专 讜讬讜讚注 诪住驻专 讻诇讻诐 讚讛讬讬谞讜 诪住驻专 讛谞砖诪讜转 讜讛讙讜驻讬诐 砖讬讞讬讜 讚讛讬讬谞讜 讛讗讞专讜谉 讜讛砖讗专 诇讗 讬拽讬爪讜 讜讘讝讛 谞讜讻诇 诇讛讘讬谉 注讜讚 砖讬谞讜讬 砖讘讬谉 讙专住讗 砖诇驻谞讬谞讜 诇讙专住转 讛专讬"祝 砖讘讙专住讗 砖诇驻谞讬谞讜 诪住讬讬诐 讜诇拽讬讬诐 讗转讻诐 讜讘讙专住转 讛专讬"祝 诇讬转讗 讜讛谞讛 诪讛 砖讗诪专 诇拽讬讬诐 讗转讻诐 诇讻讗讜专讛 讛讜讗 诪讬讜转专 砖驻砖讬讟讗 砖讗诐 讬讞讬讜 讬转拽讬讬诪讜 讜诇注讬诇 讻转讘转讬 诪讛 砖讻转讘转讬 讜讗诪谞诐 注讜讚 谞专讗讛 驻讬专讜砖讜 注诇 讚专讱 讛讝讛 砖讻转讘转讬 砖诇注转讬讚 讬拽讜诪讜 讻诇 讛讙讜驻讬诐 讜谞诪爪讗 讬砖 讻讗谉 讻诪讛 讙讜驻讬诐 砖讗讬谉 诇讻诇诐 专拽 谞砖诪讛 讗讞转 讜讛讬' 诪拽讜诐 诇讜诪专 砖讗祝 砖拽诪讜 讻讜诇诐 讛讬讬谞讜 诇讚讜谉 讗讜转诐 诪讬 讛讜讗 砖注砖讛 讘讬讜转专 诪爪讜转 讜诪注"讟 讛讜讗 砖讬讝讻讛 诇讛谞砖诪讛 讜讬砖讗专 讞讬讬诐 讜讛砖讗专 讬讞讝专讜 诇注驻专谉 讜诇讻谉 拽讗诪专 讻讬 诇讗 讻谉 讛讜讗 专拽 讻诇诐 讬转拽讬讬诪讜 讜讗诇 讗诇拽讬 讛专讜讞讜转 讛讜讗 讬讜讚注 讘讗讬讝讛 讗讜驻谉 转讜讻诇 讛谞砖诪讛 诇讛砖驻讬注 诇讻诪讛 讙讜驻讬诐 讜讻诇 讝讛 诇谞讜住讞讗 砖诇谞讜 讗讘诇 诇谞讜住讞转 讛专讬"祝 砖讘讗诪转 诇讗 讬拽讜诐 专拽 讙讜祝 讗讞讚 砖讜讘 驻砖讬讟讗 砖讬转拽讬讬诐 诇讻讱 诇讗 讛讜爪专讱 诇讜诪专 讜诇拽讬讬诐 讗转讻诐:


讗谞讗 谞诪讬 讻讬讜谉 讚讞讝讬谞转讻讜 讞砖讘转讬谞讻讜 注诇讜讗讬 讻砖讬转讬谉 专讘讜讗 讜讻讜' 讗诪专讜 诇讜 讞讻讬诪转 讻讜诇讬 讛讗讬 谞诇注"讚 讚讛讗 讚讘专讻讬谞谉 注诇 砖讬转讬谉 专讘讜讗 讘专讻转 讞讻诐 讛专讝讬诐 讛讬讬谞讜 砖诪住转诪讗 讘讻诇诇 讻诇诐 谞讻诇诇讜 讻诇 诪讬谞讬 诪讞砖讘讜转 讞讻诪讛 讜注爪讛 讜讗诪谞诐 诇驻注诪讬诐 谞诪爪讗 讞讻诐 讙讚讜诇 砖讛讜讗 讘讚注转讜 讛专讞讘讛 讻讜诇诇 讛讻诇 讗诇讗 砖讘砖砖讬诐 专讘讜讗 讛讜讗 诪住转诪讗 讻谉 讗讘诇 讘驻讞讜转 诪诪住驻专 讝讛 讗讬谉 讝讛 诪谉 讛住转诐 讗讘诇 讛讜讗 讘爪讚 讛讗驻砖专 讜讗诪谞诐 诇讛讻讬专 讗转 讝讛 爪专讬讱 讝讛 讛专讜讗讛 讛诪讻讬专 诇讛讬讜转 讙"讻 讞讻诐 讙讚讜诇 诇讛讻讬专 讝讛 注"驻讬 专讗讜转 注讬谞讬讜 讘驻专爪讜祝 驻谞讬诐 讘讞讻诪转 讛驻专爪讜祝 讜诇讻谉 讗诪专讜 诇注讬诇 讙讘讬 讗讜讻诇住讗 砖讗讬谉 讚注转诐 讚讜诪讛 讝讛 诇讝讛 讜讗讬谉 驻专爪讜驻讬讛谉 讚讜诪讛 讝讛 诇讝讛 讜诇讻讗讜专讛 诪讛 注谞讬谉 驻专爪讜驻讬讛谉 诇讘专讻转 讞讻诐 讛专讝讬诐 讜诇驻讬 诪"砖 谞讻讜谉 讛讜讗 砖讻诇 讗讞讚 驻专爪讜祝 驻谞讬讜 诪注讬讚 注诇 诪讛 砖讘诇讘讜 讜讚注转讜 讘诪讞砖讘转讜 诇诪讬 砖讛讜讗 讞讻诐 诇讛讻讬专 讘讞讻诪转 讛驻专爪讜祝 讜诇讻谉 讗诪专讜 讛诐 诇专' 讞谞讬谞讗 讞讻诪转 讻讜诇讬 讛讗讬 诇讛讻讬专 讘驻专爪讜祝 砖诇讛诐 砖讜讘 诪爪讗转讬 砖讙诐 讛专诪讘"谉 讘诪诇讞诪讜转 讻' 讻谉 讜讛谞讗谞讬. 讜讗诪谞诐 讗诪专转讬 讘讝讛 诇讬讬砖讘 讚讘专讬 讛专诪讘"诐 讘驻专拽 讬讜"讚 诪讛诇' 讘专讻讜转 讛诇' 讬"讗 砖讻转讘 讛专讜讗讛 砖砖 讛讗讜转 讗诇祝 讜讻讜' 讜讗诐 讬砖专讗诇 讛诐 讜讘讗专抓 讬砖专讗诇 讗诪专 讘讗"讬 讜讻讜' 讞讻诐 讛专讝讬诐 讜讻转讘 讛讻"诪 砖诇诪讚 讻谉 诪讚讘专讬 注讜诇讗 砖讗诪专 诇注讬诇 谞拽讟讬谞谉 讗讬谉 讗讜讻诇住讗 讘讘讘诇 讗诇讗 砖讛拽砖讛 注诇讬讜 讚讛专讬 注讜讘讚讗 讚专' 讞谞讬谞讗 讚讛讻讗 讛讬' 讘讘讘诇 讜诇注谞"讚 谞专讗讛 讟注诐 讛讞讬诇讜拽 讘讬谉 讗"讬 诇讞"诇 诇驻讬 砖讗讜讬专讗 讚讗"讬 诪讞讻讬诐 讜诇讻谉 诪谉 讛住转诐 讬砖 讘诪住驻专 讛讝讛 讻诇 讛专讝讬诐 讗讘诇 讘讞"诇 砖讗讬谉 讛讗讜讬专 诪讞讻讬诐 讗驻讬诇讜 讘诪住驻专 讛讝讛 讗驻砖专 砖诇讗 讛讜砖诇诐 讘讛诐 讻诇 讛专讝讬诐 讜讛讬讬谞讜 诪谉 讛住转诐 讗讘诇 专' 讞谞讬谞讗 讛专讬 讘讬专讱 注诇 砖谞讬 讘谞讬 讗讚诐 讻谉 讜讛讬讬谞讜 诪砖讜诐 砖讛讬' 诪讻讬专 讻谉 讘驻专爪讜祝 讜诇讻谉 讗讬谉 讞讬诇讜拽 讘讬谉 讗"讬 诇讞"诇:





驻转讞 注讬谞讬诐

讞砖讘转讬谞讻讜 注讬诇讜讗讬 讘砖转讬谉 专讘讜讜谉 讜讻讜' 注讬讬谉 诪"砖 讛专讘 讝讛讘 砖讬讘讛 讜讗谞讬 讘注谞讬讬 注诪讚转讬 注诇 讚讘专讬讜 讘住' 讛拽讟谉 讚讘专讬诐 讗讞讚讬诐 讚祝 住"讘 注"砖 讘住"讚:





砖注专讬 转讜专转 讘讘诇

(谞讞 专注"讘) 讜讛讻转讬讘 诇讗 转讗讜谞讛 讜讻讜' 诇讗 讞诇讜诪讜转 讜讻讜'.鈥斪斪欁� 讬讻讜诇 诇讜诪专 讚讞诇讜诪讜转 专注讬诐 讚专讘 讞住讚讗 讛讬讬谞讜 砖诪砖诪砖 诪讟转讜 讘讞诇讜诐, 砖诪转讜讱 讝讛 讘讗 诇讬讚讬 拽专讬 讜讛讜讗 讚讜诪讛 诇讛专讛讜专讬诐 专注讬诐.


(谞讞 住注"讘) 诪讗讬 讻讬诪讛 讗诪专 砖诪讜讗诇 讻诪讗讛 讻讻讘讬.鈥斪⒆�' 转谞讗 讚讘讬 讗诇讬讛讜 专讘讗 驻"讘 讚讗讬转讗 砖诐: 讜讻讬 诪讛 讛讬讗 讟讬讘讛 砖诇 讗讜转讛 讻讬诪讛 砖讛讬讗 讻诪讜 砖讘注讛 讻讜讻讘讬诐 讘专拽讬注 讜讻讜诇诐 住诪讜讻讬诐 讝讛 诇讝讛. 讜注讜讚 讘诪讚专砖 转讚砖讗 专驻"讜: 讜砖讘注讛 讻讜讻讘讬诐 砖讗讬谞诐 诪转谞讜注注讬诐 讝讛讜 砖讘注讛 讻讜讻讘讬诐 砖诇 讻住讬诇 讜砖讘注讛 讻讜讻讘讬诐 砖诇 讻讬诪讛 注"讻. 讜注谞讬谉 讝讛 砖诪讝诇 讻讬诪讛 讜讻谉 砖诇 讻住讬诇 讛诐 砖诇 砖讘注讛 讻讜讻讘讬诐 讙讚讜诇讬诐 讜诪讗讬专讬诐 讛专讘讛 讗讘诇 讘讬谉 讻讜讻讘 诇讻讜讻讘 诪讝' 讻讜讻讘讬诐 讗诇讜 谞诪爪讗讬诐 注讜讚 讛专讘讛 讻讜讻讘讬诐 拽讟谞讬诐 讗砖专 讗讜专诐 讙"讻 拽讟谉, 讗砖专 讻驻讬 诪讛 砖砖讬注专讜 讛拽讚诪讜谞讬诐 讛讬讜 讘讬谉 讝' 讻讜讻讘讬 讻讬诪讛 讻诪讗讛 讻讜讻讘讬诐 拽讟谞讬诐. 讜讬讗诪专讜 讻讬 讻讬诪讛 讛讜讗 讛谞拽专讗 讘驻讬 讛转讜讻谞讬诐 "驻诇讗讬讗讚讬住" (Pleiades) 讜讛讜讗 讘爪驻讜谞讜 砖诇 讻讚讜专 讛专拽讬注, 讜讻住讬诇 讛讜讗 讛谞拽专讗 讘驻讬讛诐 "讗讜专讬讗讜谉" (Orion). 讜诪讝诇 注砖 讛讜讗 讛谞拽专讗 "讛讚讜讘 讛讙讚讜诇", 讜诪讝诇 讝讛 讛讜讗 讙"讻 讘爪驻讜谉 住诪讜讱 诇爪讬专 讛爪驻讜谞讬, 讜讻谉 讛讜讗 谞拽专讗 注砖 讙诐 讘诇砖讜谉 注专讘讬转. 讜砖诇砖讛 诪讝诇讜转 讗诇讜: 注砖, 讻住讬诇 讜讻讬诪讛, 讻诇 讗讞讚 诪讛诐 讛讜讗 诪砖讘注讛 讻讜讻讘讬诐 诪讗讬专讬诐, 讗砖专 讘讬谞讬讛诐 讻诪讛 讻讜讻讘讬诐 拽讟谞讬诐.


(砖诐 专砖"讬) 讚"讛 讻诪讗讛 讻讻讘讬 讬砖 讘讬谉 讛讻讜讻讘讬诐 砖诇 讻讬诪讛 砖讛谉 讻讞讛 砖诇 讻讬诪讛.鈥斪炞┳曌� 讚诪讝诇 讻讬诪讛 讛讬讛 讬讚讜注 诇讞讻诪讬诐 讛讬讛 拽砖讛 诇讜 诇专砖"讬 讗讬讱 讗驻砖专 诇讞诇讜拽 讘讜 讗诐 诪讻谞驻谉 讗讜 诪讘讚专谉, 讛专讬 讝讛 讚讘专 讛谞讬讻专 诇注讬谞讬诐. 诇讻讱 驻讬' 专砖"讬 砖讬砖 讘讬谉 诪讗转 讛讻讜讻讘讬诐 砖诇 讻讬诪讛 诪住驻专 拽讟谉 砖讛诐 讻讜讞讛 砖诇 讻讬诪讛, 讜注诇讬讛诐 讛诐 讞诇讜拽讬诐 讗诐 讛诐 诪驻讜讝专讬诐 讗讜 诪讻讜谞住讬诐.

